Public procurement notice: Qualification System With Call For Competition
Published: 2023-10-24
Buyer: TårnbyForsyning Varme A/S
Country: DK
Contract type: Works
CPV classification: 09323000 | 45112360 | 45231300 | 45232140 | 45232141

Technical requirements: TÅRNBYFORSYNING Varme A/S og TÅRNBYFORSYNING Dragør fjernvarme A/S opretter denne kvalifikationsordning, som vedrører tjenesteydelser samt anlægs- og byggearbejder, og som har til formål at etablere en liste over kvalificerede virksomheder, som ordregiverne kan invitere til en række specifikke udbud i forbindelse udførelse af diverse tjenesteydelsesopgaver samt bygge- og anlægsarbejder herunder fjernvarmearbejder i Tårnby Kommune og i Dragør Kommune.
Ordregiverne kræver, at ansøger udfylder det fælles europæiske udbudsdokument, i daglig tale ESPD, i forbindelse med afgivelse af ansøgning.
ESPD’et er ansøgers ”egen-erklæring”, der fungerer som foreløbigt bevis for, at ansøger ikke er omfattet af de obligatoriske og frivillige udelukkelsesgrunde, samt opfylder egnethedskravene til udbuddet.
Ansøger og evt. støttende enheder må ikke være omfattet af nogle af de obligatoriske udelukkelsesgrunde i udbudslovens §§ 134a-136 eller nogle af de valgte frivillige udelukkelsesgrunde i udbudslovens 137, stk. 1, nr. 2 og nr. 3 jf. § 11 i Implementeringsbekendtgørelsen.
Ansøgere skal – for at blive erklæret egnet - opfylde følgende minimumskrav vedrørende økonomisk og finansiel formåen:
Det er et mindstekrav, at ansøger i de tre seneste disponible regnskabsår har haft en samlet årlig omsætning på mindst DKK 10 mio. i hvert regnskabsår.
Det er et mindstekrav, at ansøger i de tre seneste disponible regnskabsår havde en soliditetsgrad på minimum 10 % i hvert regnskabsår.
Det er et mindstekrav, at ansøger har en forsikringssum på erhvervsansvarsforsikring, og som tillige dækker tredjemand med mindst DKK 10 mio. i dækningsomfang i skade pr. skade pr. forsikringsår for så vidt angår personskade og tingsskade.
Ansøger har udført tre opgaver indenfor det specifikke forretningsområde, der er omfattet af kvalifikationsordningen, indenfor de seneste fem afsluttede kalenderår forud for datoen for Ansøgers ansøgning.
Ved ”opgaver indenfor det specifikke forretningsområde, der er omfattet af kvalifikationsordningen”, forstås:
Levering af tjenesteydelsesopgaver og/eller bygge- og anlægsydelser relateret til fjernvarmeudbygning, herunder etablering af præisolerede fjernvarmeledninger m.m. i jord og/eller etablering af såvel hoved- og stikledninger samt andet ledningsarbejde i jord og/eller etablering af bygværker mv. samt hertil relaterede ydelser, hvor opgaverne har en samlet værdi på mindst DKK 500.000 ekskl. moms. I tilfælde af at igangværende opgaver anvendes som referencer, skal ansøgeren have faktureret mindst DKK 500.000 ekskl. moms på referencen inden udløb af det seneste kalenderår før datoen for ansøgers ansøgning.
Ansøger skal i sit ESPD angive, hvilken kategori der anmodes om optagelse i. Såfremt en ansøger ønsker at søge om optagelse i flere kategorier, skal der vedlægges et separat ESPD for hver kategori, der ansøges om optagelse i, ligesom det skal fremgå af hvert ESPD, hvilken kategori det konkrete ESPD vedrører.
Optagelse på kvalifikationsordningen medfører, at de optagede entreprenører kan blive inviteret til at afgive et tilbud i de konkrete udbud indenfor ordningen. Ordregiverne er dog ikke forpligtet til at anvende kvalifikationsordningen og forbeholder sig retten til at udbyde opgaver, som er omfattet af kvalifikationsordningen, separat.
Da Kvalifikationsordningen er åben for løbende optag, er der ikke en egentlig tidsfrist for indsendelse af anmodning om optagelse.
Ordregiver vil som udgangspunkt gennemgå ansøgninger om optagelse efter udgangen af hvert kvartal (dvs. efter 31/3, 30/6, 30/9 og 31/12), og ansøgninger, som er modtaget inden disse datoer, vil således blive evalueret og taget i betragtning for optagelse på kvalifikationsordningen. Såfremt en ansøger ikke optages på kvalifikationsordningen, har denne mulighed for at genansøge og blive taget i betragtning til optagelse i det efterfølgende kvartal.